Það er draumi líkast að ferðast til Brasilíu og Argentínu . Þessi ævintýraferð er blanda af stórfenglegri náttúru , mikilfenglegum fossum og tveimur af fallegustu borgum veraldar . Buenos Aires er fyrsti áfangastaðurinn en þar svífur andi sögunnar yfir vötnum . Við skoðum Casa Rosada , þar sem Eva Perón , betur þekkt sem Evita , talaði til tryggra stuðningsmanna sinna . Við förum á tangósýningu í þessum heimabæ dansins , sem með sinni fáguðu blöndu af drama , glæsileika og munúð hefur heillað fólk allt frá 19. öld . Skemmtileg sigling á fljótabáti um óshólma Paraná bíður okkar auk spennandi dagsferðar til bæjarins Colonia del Sacramento í Úrúgvæ . Í Iguazú þjóðgarðinum upplifum við eitt stórbrotnasta landslag veraldar með breiðasta fossi jarðar ásamt hinum stórfenglega fossi Garganta del Diablo eða Gini djöfulsins . Í Rio de Janeiro skoðum við eitt af sjö undrum veraldar , hina þekktu Kristsstyttu , ásamt því að njóta útsýnis yfir fallegan Guanabara flóann . Borgin er afar falleg og iðar af lífi . Hér er um að ræða ógleymanlega ferð sem skilur eftir ljúfar og litskrúðugar minningar .